PATVIRTINTA:

Tauragės Sporto centro

Direktoriaus 2021m. kovo 25 d. įsakymu Nr. V-VĮ-44

# TAURAGĖS SPORTO CENTRO DARBUOTOJŲ ETIKOS KODEKSAS

**I SKYRIUS BENDROSIOS NUOSTATOS**

1. Tauragės Sporto centro (toliau – sporto centras) darbuotojų etikos kodeksas (toliau – Etikos kodeksas) reglamentuoja visų sporto centro darbuotojų veiklos bendražmogiškuosius, profesinės etikos, moralaus elgesio principus, vertybines nuostatas, kuriuos įsipareigoja taikyti visi bendruomenės nariai.
2. Etikos kodeksas papildo darbuotojų teisių, pareigų, atsakomybės nuostatas, kurios yra reglamentuotos Lietuvos Respublikos Švietimo įstatyme, Sporto centro nuostatuose, Vidaus tvarkos taisyklėse ir kituose teisės aktuose.

# II SKYRIUS PAGRINDINĖS SĄVOKOS

1. *Etika* – tai asmens elgesį ir veiksmus sąlygojantis vertybių taikymas.
2. *Moralė* – tai žmonių elgesį reguliuojančios normos ir principai.
3. *Darbuotojų etika* – dora, pareigingumu, atsakingumu, kūrybingumu, sąžiningumu, teisingumu, žmoniškumu, objektyvumu grindžiami tarpusavio ir darbo santykiai, nepriekaištingas etinės elgsenos laikymasis viešame gyvenime.
4. *Etikos normų pažeidimas* – poelgis, veiksmas, elgesys darbe, visuomenėje, tarpusavio bendravime, sukeliantis prieštaringus bendradarbių vertinimus, pasireiškiančius priimtų Etikos kodekse dorovinės elgsenos normų nepaisymu, ignoravimu ar pažeidimu, kuris blogina bendruomenės mikroklimatą, trikdo darbinę nuotaiką ir darbo ritmą.
5. *Etikos problema* – netinkamai padarytas sprendimas ar atliktas veiksmas, pažeidžiantis etikos normas.
6. *Etiškas sprendimas* – tai geras, teisingas, visuomenės daugumos puoselėjamoms vertybėms neprieštaraujantis sprendimas.
7. *Interesų konfliktas* – situacija, kai darbuotojas atlikdamas savo pareigas vykdo pavedimus ir priima sprendimus, susijusius su jo privačiais interesais.
8. *Privatus darbuotojo interesas* – turtinis arba neturtinis darbuotojo suinteresuotumas.
9. *Viešieji visuomenės (valstybės) interesai* – visuomenės (valstybės) suinteresuotumas. Visuomenė tikisi, kad darbuotojas į darbą žiūrės kaip į pašaukimą.
10. *Kompetencija* – funkcinis gebėjimas adekvačiai atlikti tam tikrą veiklą, turėti jai pakankamai žinių, įgūdžių, energijos.
11. *Vertybė* – idėjos ir įsitikinimai formuojantys, skatinantys žmogaus būvį ar elgseną.
12. *Tolerancija* – pakantus kitos nuomonės, požiūrių, įsitikinimų, tikėjimo gerbimas.

# III SKYRIUS

**PAGRINDINIAI DARBUOTOJŲ ELGESIO IR VEIKLOS ETIKOS REIKALAVIMAI**

1. *Sporto centro darbuotojai, suvokdami Etikos kodekso normų nuostatas ir pripažindami svarbiausias vertybes – kolegiškumą, saviraišką, profesinę kompetenciją, pagarbą kitokiai nuomonei, įsipareigoja:*
	1. aktyviai palaikyti sporto centro siekius, garbingai atstovauti sporto centrą vidaus ir išorės gyvenime, tinkamai reprezentuoti jo vardą rajone, šalyje ir užsienyje;
	2. objektyviai vertinti kitų darbus ir pastangas, atskleidžiant nepanaudotas galimybes, kolegiškai patariant ir padedant vieni kitiems;
	3. gerbti sporto centro bendruomenės narių teises ir pareigas, puoselėti pagarbius savitarpio santykius su kiekvienu bendruomenės nariu bei su savivaldos institucijomis (centro taryba, Mokytojų taryba ir kt.);
	4. nuolat rūpintis savo kvalifikacijos tobulinimu, taisyklingos kalbos vartojimu ir bendravimo kultūra;
	5. laiku, atidžiai ir profesionaliai atlikti pareigybės aprašymuose numatytas funkcijas;
	6. vadovautis lygybės principu puoselėjant pagarbius santykius su visais bendruomenės nariais, nepaisant amžiaus, lyties ir lytinės orientacijos, negalios, išvaizdos, socialinės padėties, rasės ir etninės priklausomybės, religijos, įsitikinimų, politinių pažiūrų, užimamų pareigų;
	7. visada veikti protingai ir teisingai, nepiktnaudžiauti suteiktomis galiomis;
	8. būti nešališkais ir neturėti asmeninio išankstinio nusistatymo priimant sprendimą;
	9. priimti apgalvotus ir teisėtus sprendimus, teisės aktų nustatyta tvarka užtikrinti savo veiksmų, sprendimų viešumą ir pateikti priimamų sprendimų motyvus;
	10. suteikiant pedagoginį vardą, apdovanojimą darbuotojui, aukštesnę kvalifikacinę kategoriją remtis tik dalykišku pateikto darbo vertinimu bei profesinėmis pretendento savybėmis, o ne asmeniniu ar politiniu santykiu;
	11. neskelbti konfidencialios informacijos, kuri darbuotojui patikima tvarkyti (naudotis) darbo metu, jos neatskleisti, neprarasti ir neperduoti asmenims, neįgaliotiems jos sužinoti;
	12. nežeminti nedalyvaujančio pedagogo, darbuotojo bendradarbių, tėvų ar vaikų akivaizdoje apie jo gebėjimus, pažiūras ir asmenines savybes, nedemonstruoti neigiamų emocijų;
	13. vengti tarpusavio konfliktų, o jiems iškilus elgtis tolerantiškai, atvirai, objektyviai ir savikritiškai, išklausyti visų pusių argumentus ir ieškoti objektyviausio sprendimo.
2. Suprasti, jog etikos normas pažeidžia:
	1. paviešinta ir viešai aptarinėjama už įstaigos ribų konfidenciali informacija apie vaikus, jų tėvus (globėjus ar įtėvius) (socialinė padėtis, šeiminiai santykiai, ligos ir kt.) jeigu ta informacija nesusijusi su vaiko gerove ar aktuali tik vaiką ugdantiems mokytojams ir kitiems specialistams;
	2. nepagarbus elgesys (ar nepagarbi, įžeidžianti kalba) su vaikais, tėvais, darbuotojais, kitais viešaisiais asmenimis, besilankančiais įstaigoje.
3. Tausoti ir atsakingai naudoti sporto centro turtą, medžiaginius išteklius, taupiai naudoti valstybės, rėmėjų, investuotojų lėšas ir vykdant prisiimtus įsipareigojimus.
4. Etikos kodekso 17 punkto nuostatas pažeidžia:
	1. Sporto centro materialinių bei finansinių išteklių naudojimas politinei veiklai, privačiam verslui ir asmeninių poreikių tenkinimui;
	2. piktnaudžiavimas sporto centro ištekliais vykdant projektus;
	3. sporto centro nuosavybės, turto niokojimas ar netausojimas – dėl piktavališkumo arba dėl aplaidumo.
5. *Sporto centro vadovas, pavaduotojai vadovaudamiesi atsakomybe, viešumu turi:*
	1. siekti teisingai nagrinėti prašymus, skundus, pareiškimus, neturėti asmeninio išankstinio nusistatymo, savo įgaliojimus naudoti priimant nešališkus sprendimus;
	2. nesinaudoti tarnybine padėtimi;
	3. remti ir plėtoti bendruomenės narių laisves ir teises;
	4. skatinti kolegišką keitimąsi kūrybinėmis idėjomis, plėtoti tarpinstitucinius, tarptautinius ryšius;
	5. neviršyti savo pareigybės aprašyme nustatytų įgaliojimų.
6. *Kiekvienas sporto centro darbuotojas turi:*
	1. be baimės, tačiau korektiškai ir geranoriškai kelti tarpusavyje esamas negeroves, siekdamas pagerinti bendruomenėje profesinės etikos klimatą;
	2. prisiimti dalį atsakomybės už sklandų sporto centro darbą, savo veikloje turi vadovautis bendruomenės viešaisiais interesais;
	3. vengti viešųjų ir privačių interesų konflikto;
	4. nešiurkščiai, neįžeidžiančiai, bet reikliai reikšti kategorišką nepakantumą elgesio normų pažeidimo faktams;
	5. gerbti ir aktyviai prisidėti puoselėjant esamas ir kuriant naujas bendruomenės tradicijas.
7. Nekritikuoti ir sąmoningai nemenkinti kolegų (ypač ugdomosios veiklos metu su vaikais) dėl asmeninės antipatijos, konkurencijos, ar kitokių su darbo profesionalumu nesusijusių motyvų.

# IV SKYRIUS

**ETIKOS KOMISIJOS SUDARYMAS**

1. Etikos kodekso priežiūrą atlieka direktorius, direktoriaus pavaduotojas ugdymui vadovaudamiesi šio kodekso nuostatomis.
2. Sporto centro bendruomenės etikos komisija sudaroma iškilus konfliktui iš trijų bendruomenės darbuotojų.
3. Į Komisijos sudėtį įtraukiami asmenys, turintys bendravimo ir bendradarbiavimo įgūdžių, gebantys dirbti komandoje, spręsti konfliktus, greitai ir laiku priimti sprendimus, išmanantys bendravimo su suaugusiais, su įvairaus amžiaus tarpsnio vaikais ypatumus, prevencinio darbo specifiką, atsakingi ir pareigingi.
4. Komisija, atlikdama priežiūrą, vadovaujasi Etikos kodekso nuostatomis ir direktoriaus patvirtintu Komisijos darbo reglamentu.
5. Pagrindas pradėti nagrinėjimą dėl Etikos kodekso pažeidimo:
	1. asmens (pareiškėjo) rašytinis pareiškimas su pateiktais faktais;
	2. visuomenės informavimo priemonėse pateikta informacija.
6. Etikos kodeksas negali numatyti visų nepagarbos pripažintoms profesinėms vertybėms atvejų, todėl Komisija, nagrinėdama konkrečius pareiškimus dėl nederamo elgesio Etikos kodekso nenumatytais atvejais, turi spręsti, ar konkretus poelgis nesuderinamas su profesinės etikos vertybėmis, ar gali būti toleruojamas.

# SKYRIUS BAIGIAMOSIOS NUOSTATOS

1. Laikytis šio Kodekso reikalavimų – kiekvieno sporto centro darbuotojo pareiga ir garbės reikalas.
2. Etikos kodeksas, priimtas kaip sporto centro darbuotojų įsipareigojimas, o ne įpareigojimas.
3. Etikos Kodeksas ir pakeitimai tvirtinami direktoriaus įsakymu.
4. Etikos kodeksas skelbiamas viešai internetiniame puslapyje –https://taurages-sc.lt/

PRITARTA:

Mokytojų tarybos 2021 m. kovo 23 d. protokolas Nr. 2

Centro tarybos 2021 m. kovo 31 d. protokolas Nr. 3